اننتا ہری مترا

اننتا ہری مترا ، پیدائش: 1906ء - وفات: 28 ستمبر، 1926ء) بنگال سے تعلق رکھنے والے ہندوستان کے مشہور انقلابی اور تحریک آزادی ہند کے کارکن تھے۔ اننتا ہری مترا 1906ء کو موضع بیگم پورہ، چواڈانگا ضلع (موجودہ بنگلہ دیش)،برطانوی ہندوستان میں پیدا ہوئے۔انھوں نے تعلیمی وظیفہ حاصل کیا اور چٹاگانگ چلے گئے۔ داخلہ امتحان پاس کرنے کے بعد بنگا باسی کالج، کلکتہ میں داخل ہو گئے۔ کالج میں دورانِ تعلیم اننتا ہری نے 1921ء کی تحریک عدم تعاون میں شامل رہے۔ انقلابی پارٹی میں شمولیت اختیار کی اور 1924ء میں کرشنا نگر، ندیا میں انقلابی سرگرمیوں کو منظم کیا۔ انھوں نے دکھشنیشور میں بم تیار کیے۔ 10 نومبر 1925ء کو دکھشنیشور بم کیس میں بطور ملزم گرفتار کر لیے گئے اور انھیں عمر قید کی سزا سنائی گئی۔ دورانِ حراست جیل میں انٹیلی جنس برانچ کے ڈپٹی سپریٹنڈنٹ پولیس کو قتل کر دیا۔ ان پر قتل کے جرم میں مقدمہ چلایا گیا اور موت کی سزا سنائی گئی۔ 28 ستمبر 1926ء میں علی پور جیل کلکتہ میں انھیں پھانسی دے کر شہید کر دیا گیا۔شہیدانِ آزادی (جلد اول)، چیف ایڈیٹر: ڈاکٹر پی این چوپڑہ، قومی کونسل برائے فروغ اردو زبان نئی دہلی، 1998ء، ص 513

 حوالہ جات 



زمرہ:1906ء کی پیدائشیں
زمرہ:1926ء کی وفیات
زمرہ:28 ستمبر کی وفیات
زمرہ:آزادی ہند کی انقلابی تحریک
زمرہ:بھارتی انقلابی
زمرہ:سزائے موت یافتہ بھارتی شخصیات
زمرہ:ضلع ندیا کی شخصیات
زمرہ:مغربی بنگال سے آزادی ہند کے فعالیت پسند
زمرہ:برطانوی ہند کے قیدی اور زیر حراست افراد
زمرہ:بنگالی شخصیات
زمرہ:برطانوی ہند سے سزائے موت بذریعہ پھانسی پانے والے
زمرہ:بھارتی قوم پرستی
زمرہ:ویکی ڈیٹا سے مطابقت رکھنے والی مختصر تفصیل
زمرہ:ضلع چوادانگا کی شخصیات